 Iru ki waa leleyii! Wọn ṣa eeyan marun-un pa ni Mọdakẹkẹ : Titi di asiko ti a n koroyin yii jọ, ko sẹni to mọ awọn ti wọn pa eeyan marun-un ti wọn jẹ ọmọ bibi ilu Mọdakẹkẹ nidaaji ọjọ Ẹti, Furaidee, ọsẹ yii, loju-ọna abule kan ti wọn n pe ni Toro.Ṣe ni wọn ṣa awọn eeyan naa ladaa lori yannayanna, ti ẹjẹ si bo gbogbo wọn.Eleyii si ti da ibẹru-bojo silẹ laarin ilu Mọdakẹkẹ ati Ifẹ, gbogbo agbegbe Mayfair, Lagere, ati bẹẹ bẹẹ lọ, lawọn eeyan ti n tilẹkun ṣọọbu wọn bayii fun ẹru nnkan to le ṣẹlẹ.Alukooro ileeṣẹ ọlọpaa lỌṣun, SP Yẹmisi Ọpalọla, sọ pe oun ti gbọ nipa iṣẹlẹ iṣekupani naa, o ni kọmiṣanna ti paṣẹ pe ki awọn ọlọpaa lọ sibẹ lati ṣeto aabo fun ẹmi ati dukia awọn araalu.A gbọ pe wọn ti ko oku awọn maraarun lọ sile igbokusi ileewosan OAUTHC niluu Ileefẹ. 